রাস আল খাইমাহ আমিরাত
রাস আল খাইমাহ আমিরাত (আরএকে) (আরবি: رأس الخيمة; আইপিএ: [raʔs lˈxajma]) সংযুক্ত আরব আমিরাত (ইউএই) গঠনকারী সাতটি আমিরাতের একটি। এই আমিরাতের রাজধানী এবং বেশিরভাগ বাসিন্দার আবাসস্থল হলো রাস আল খাইমাহ শহরটি, কখনও কখনও যেটিকে সংক্ষিপ্তাকারে আরএকে বা আরএকে সিটি হিসাবে উল্লেখ করা হয়। এটি একসময়ের ইসলামিক বাণিজ্য বন্দর জুলফারের সাথে যুক্ত। রাস আল খাইমাহ শহরটি একটি খাঁড়ি দ্বারা দুটি ভাগে বিভক্ত: পশ্চিমে পুরাতন শহর এবং পূর্বে আল নাখিল।